Budget 2016-19 - Fagudvalgenes drøftelse af reduktionsområder 
Sagsfremstilling 
28.                 Budget 2016-19 - Fagudvalgenes drøftelse af reduktionsområder - Åbent 
  
  
SAGENS INDHOLD 
Byrådet godkendte 27. januar 2015 budgetprocessen for budget 2016-19. 
  
Byrådet besluttede, at administrationen skal udarbejde forslag til reduktioner på 2 % af serviceudgifterne. 
Fagudvalgene og Økonomiudvalget skal på udvalgsmøderne i april måned drøfte idéer og input til 
reduktionsområder i budgettet. Administrationen arbejder herefter videre med de input, der i udvalgene er politisk 
opbakning til. 
  
Den tidlige politiske involvering giver mulighed for, at udvalgene kan fremkomme med reduktionsforslag, som kan 
vurderes i forbindelse med udarbejdelsen af det administrative prioriteringskatalog eller i forbindelse med 
budgetprocessen i øvrigt. Hvis forslagene betyder, at der skal igangsættes større analysearbejder, bør der afsættes 
særskilte resurser hertil i forbindelse med budgettet for 2016-19. 
  
Fagudvalgenes forslag til reduktionsområder samles i et fælles notat til brug for det videre budgetarbejde i de 
politiske grupper samt i administrationen. 
  
VURDERING 
Det vedtagne budget for 2015-18 vedrørende budgetoverslagsårene 2016-18 lever ikke op til Byrådets langsigtede 
økonomiske målsætninger: 
  
· Overskuddet på den ordinære drift skal udgøre 90 mio. kr. årligt, men ligger i årene 2016-18 på ca. 60 mio. kr. 
årligt 
· Anlægsniveauet skal udgøre minimum 80-100 mio. kr. årligt, hvilket ikke er tilfældet i 2017 og 2018 
· Kassebeholdningen skal udgøre minimum 125 mio. kr. Denne målsætning vil blive udfordret i 2018. 
  
Byrådet har derfor besluttet, at administrationen skal udarbejde forslag til reduktioner på 2 % af serviceudgifterne. 
  
Byrådet har ligeledes besluttet, at administrationen skal udarbejde forslag til udvidelser på 0,5 % af 
serviceudgifterne. 
 
Teknik- og 
Miljøudvalget 
16. april 2015 
Sagsnr. 710-2015-
763 
Dok.nr. 710-2015-
93477 
Sagsbehandler 
DPSVE 
  
Tidl. politisk behandling 
BY 27.01.15, pkt. 2 
Forventet sagsgang 
TM-U 
Lovgrundlag 
Styrelsesloven 
  
Som grundlag for drøftelsen i udvalgene har Byrådets medlemmer mulighed for at se tidligere års reduktionsforslag i 
eDagsorden. 
  
ØKONOMI 
De økonomiske konsekvenser af fagudvalgenes forslag vil blive belyst i løbet af budgetprocessen. 
  
De endelige økonomiske konsekvenser afhænger af Byrådets budgetvedtagelse. 
  
INDDRAGELSE 
Foreninger, institutioner, MED-udvalg mv. har mulighed for at stille forslag til budgettet. Forslagene skal indsendes til 
forvaltningen senest 21. april 2015. 
  
De politiske grupper har ligeledes mulighed for at stille forslag til budgettet. De politiske gruppers reduktionsforslag 
kan fremsendes til Job og Økonomi indtil 2. maj 2015. 
  
INDSTILLING 
Direktøren for Teknik og Kultur indstiller til Teknik- og Miljøudvalget: 
  
1.   At udvalget drøfter hvilke reduktionsområder, der skal undersøges og vurderes. 
  
BESLUTNING 
  
  
  
Teknik- og Miljøudvalget, 16. april 2015: 
Fraværende: Ingen 
  
Drøftet. 
